Iltalehti: Joka seitsemäs harkitsee eroa kirkosta

Joka seitsemäs kirkkoon kuuluva harkitsee siitä eroamista, kertoo Iltalehti. Lehti teetti Taloustutkimuksella tällä viikolla kyselyn suomalaisten suhtautumisesta kirkosta eroamiseen.

Tärkein yksittäinen syy erolle tai eropohdinnalle oli se, että ei enää uskota jumalaan. Vajaa puolet eronneista tai sitä harkinneista ilmoitti tämän syyn vaikuttavan ratkaisevan paljon.

Myös vanhoillisuus karkottaa evankelisluterilaisen kirkon jäseniä. Jo eronneista tai sitä harkitsevista 34 prosenttia piti ratkaisevana syynä kirkon mielipiteiden vanhoillisuutta. Heistä suuri osa sanoi päätökseensä vaikuttaneen ratkaisevasti kirkon viimeaikainen suhtautuminen homoseksuaalien avioliittoon.

Eniten erohalukkuutta on perussuomalaisia ja vihreitä kannattavilla.

Tutkimukseen osallistui 1 079 vastaajaa.